CELEX: 32019R0643
Language: et
Date: 2019-04-15 00:00:00
Title: Komisjoni rakendusmäärus (EL) 2019/643, 15. aprill 2019, teatavate kaupade klassifitseerimise kohta kombineeritud nomenklatuuris

25.4.2019   
               
               
                  ET
               
               
                  Euroopa Liidu Teataja
               
               
                  L 110/1
               
            
         KOMISJONI RAKENDUSMÄÄRUS (EL) 2019/643,
         15. aprill 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. aprill 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Toode koosneb ristkülikukujulisest terasplaadist pikkusega 48,26 cm (19 tolli) ja ristkülikukujulistest plastklambritest.
                        Klambrid on kinnitatud plaadile püstloodis ja nende vastasküljel olevas plaadi lühemas otsas on avaus.
                        Plaadil on mõlemas otsas augud selle kruvimiseks toote pikkusele vastava mõõduga teraskappide külge (19-tollised kapid), mida saab kasutada telekommunikatsioonis, andmetöötlussüsteemides jne.
                        Toode on ette nähtud juhtmete korrastamiseks kappides.
                        Vt fotot (*1)
                        
                     
                     
                        8302 42 00 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldeeskirjaga 1, üldeeskirja 3 punktiga b ja üldeeskirjaga 6, XV jaotise märkuse 2 punktiga c ja märkusega 3, grupi 94 märkuse 1 punktiga d ning CN-koodide 8302  ja 8302 42 00  sõnastusega.
                        Terasplaat annab tootele selle põhiomaduse, kuna see kinnitatakse kapi külge ja see toetab klambreid ning hoiab neid paigal.
                        Rubriiki 8302  kuuluvad üldotstarbeliseks kasutamiseks klassifitseeritavad mitteväärismetallist furnituurid ja kinnitusdetailid, mida kasutatakse peamiselt mööbli, uste, akende, autokerede jne juures, isegi kui need on ette nähtud mingiks spetsiaalseks kasutuseks (vt ka HSi selgitavad märkused, rubriik 8302 , esimene lõik).
                        Teraskapid klassifitseeritakse mööblina grupi 94 märkuse 2 tähenduses (vt ka HSi klassifitseerimisarvamused 940320/3 ja 940320/4).
                        Tootel on rubriiki 8302  klassifitseeritava mööbli jaoks sobiva mitteväärismetallist furnituuri põhiomadused.
                        Vastavalt XV jaotise märkuse 2 punktile c on rubriigi 8302  tooted üldkasutatavad osad.
                        Seega grupi 94 märkuse 1 punkti d järgi ei või toodet klassifitseerida rubriiki 9403  kui mööbli osa.
                        Järelikult tuleb toode klassifitseerida CN-koodi 8302 42 00  alla kui muu mitteväärismetallist kinnitusdetail, furnituur jms toode mööbli jaoks.
                     
                  
               
            
               (*1)  Foto on üksnes illustreeriv.